
A középiskolások elképzelései a katonai pályáról

A pályaválasztást befolyásoló tényezők száma hihetetlenül nagy, így a fiatal családi háttere, összetétele, hatásmechanizmusa, a kortársak, a pályát választó személyisége, tulajdonságai, képességei, a választott képzés tartalma, minősége, sőt a képzés helyszíne is megfontolandó tény. Dolgozatomban a középiskolások katonai életpályamodellel kapcsolatos gondolkodását, attitűdjeit kívánom megvizsgálni. Melyek azok a domináns hatások, amelyek a fiatalok katonaságról alkotott elképzeléseit alakítják. Továbbá keresem a választ arra, hogy mi áll ezen tendenciák mögött. Leginkább a társadalom és a média befolyásoló hatását szükséges részletesebben megtekinteni a probléma megértésének érdekében.



